Helfte van jou Twitter-skakels dalk net vir die spoke | Maroela Media
Dié studie, wat oor 'n maand gedoen is en bykans 2,8 miljoen skakels wat op Twitter gedeel is, ingesluit het, het bewys 59% van alle internetskakels wat op dié sosialemediaplatform gedeel word, nooit oopgemaak word nie en dit sluit mense in wat die skakels deel.
Arnaud Legout, een van die navorsers, het gesê die studie het bewys die gebruik van sensasionele opskrifte met die plasing van artikels het tot minder klikke gelei as wat verwag sou word.
"Daar is bevind dat sensasionele of misleidende opskrifte beter is vir gebruikers wat iets oor hulself wil sê as om gebruikers te noop om stories te klik sodat hulle na 'n webwerf herlei kan word," het Legout verduidelik.
Microsoft verduidelik hoewel daar groot interaksie met nisartikels is, byvoorbeeld deur mentions, is die persentasie teenoor gebruikers wat klik, baie minder.
Dié studie het glo ook bewys dat Twitter nie noodwendig as 'n 'lewendige' platform beskou kan word nie. "Daar is bevind dat daar selfs ná 24 uur nog interaksie was met skakels, foto's en video's op Twitter, wat bewys inligting is nie noodwendig vir 'net hier en nou' nie."